
	Comisia pentru buget, finanţe şi bănci

	
	Bucureşti,        

Nr. 22/314/24.10.2012


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative de modificarea şi completarea Legii nr.571 privind Codul fiscal ,  cu care comisia noastră a fost sesizată în fond cu adresa Biroului Permanent nr.PL.x 421 din  8 octombrie 2012.
	PREŞEDINTE,

Eugen Nicolăescu

	Comisia pentru buget, finanţe şi bănci
	
	Bucureşti,    

Nr. 22/314/24.10.2012


RAPORT 
asupra propunerii legislative de modificarea şi completare
 a Legii nr.571 privind Codul fiscal
Cu adresa nr. Plx 421 din 8 octombrie  2012, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă de modificarea şi completare a Legii nr.571 privind Codul fiscal.
Propunerea legislativă are ca obiect de reglementare modificarea art. 69 din Legea nr. 571/2003 privind Codul fiscal, cu modificările şi completările ulterioare, în sensul creşterii plafonului lunar privind venitul neimpozabil din pensii de la 1.000 la 2.000 lei.
La întocmirea raportului s-au avut în vedere avizele Consiliului legislativ şi Comisiei pentru muncă şi protecţie socială.
Guvernul nu susţine adoptarea propunerii legislative.

Propunerea legislativă a fost respinsă de Senat, în şedinţa din 2 octombrie 2012, în calitate de primă Cameră sesizată.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, propunerea legislativă face parte din categoria legilor ordinare.
La lucrările comisiei şi-au înregistrat prezenţa un număr de 32 deputaţi, din totalul de 32 de membri ai comisiei.

La dezbaterea propunerii legislative a participat în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Ion Ghizdeanu – secretar de stat la Ministerul Finanţelor Publice.
Raportul comisiei a fost adoptat cu votul majorităţii membrilor prezenţi la dezbatere. 

In urma dezbaterii , în şedinţa din data de 24.10.2012, comisia propune Plenului Camerei Deputaţilor respingerea propunerii legislative de modificarea şi completare a Legii nr.571 privind Codul fiscal deoarece majorarea plafonului neimpozabil din venitul din pensii peste nivelul actual de 1.000 lei ar avea un impact negativ asupra bugetului general consolidat şi de asemenea această măsură ar crea un tratament fiscal discriminatoriu faţă de impunerea veniturilor din salarii.
	PREŞEDINTE,

Eugen Nicolăescu

	SECRETAR,

Nicolae Bud


Întocmit,

Consilier parlamentar Ene Giorgiana

